stanford-oval/wikipedia huggingface dataset:
סהרה
הערות שוליים

↑  Fezzan Project — Palaeoclimate and environment
↑  Kevin White and David J. Mattingly (2006). "Ancient Lakes of the Sahara" 94 (1). American Scientist. pp. 58–65.
↑  Sahara's Abrupt Desertification Started by Changes in Earth's Orbit, Accelerated by Atmospheric and Vegetation Feedbacks.
↑  Kip Hodges, Climate history of the central Sahara, כעת עת science
↑  Sarah Zielinski, The Sahara Is Millions of Years Older Than Thought, Smithsonian (באנגלית)
↑   אסף רונאל, בסוף הים יש מדבר: מחקר חושף את עולם החי של ים הסהרה, באתר הארץ, 18 ביולי 2019
↑  Maureen A. O'Leary, Stratigraphy and paleobiology of the Upper Cretaceous-Lower Paleogene sediments from the Trans-Saharan Seaway in Mali, New York, NY : American Museum of Natural History, 2019
↑  Orbit - Earth's Extraordinary Journey, BBC 2013
↑  James Owen, Sahara Desert Greening Due to Climate Change?, National Geographic News, ‏31 ביולי 2009 (באנגלית)
↑  van Zinderen-Bakker E. M. (1962-04-14). "A Late-Glacial and Post-Glacial Climatic Correlation between East Africa and Europe". Nature 194 (4824): 201–203.
↑  Kitchen, A; Ehret, C; Assefa, S; Mulligan, CJ. (2009). "Bayesian phylogenetic analysis of Semitic languages identifies an Early Bronze Age origin of Semitic in the Near East". Proc Biol Sci. 276 (1668): 2703–10
| --- | --- |
בקרת זהויות :  NLI: 987007551061305171  BnF: cb12137606n (data)  GND: 4051293-9  LCCN: sh85116501  NARA: 10044315  NDL: 00569946  NKC: ge237101  SUDOC: 029832489  VIAF: 125111751   WorldCat (עם VIAF): 125111751
וילה חנא סלאמה

| --- | --- |

הפגנה ברחוב עזה בסמוך לבית ראש הממשלה, ברקע: וילה חנא סלאמה, 2020
 מידע כללי
 סוג:  בית מגורים 
 כתובת:  בלפור 2
 מיקום:  ירושלים
 מדינה:  ישראל
 הקמה ובנייה
 תקופת הבנייה:  ?–1932
 תאריך פתיחה רשמי:  1932 
 
 קואורדינטות:  31°46′22″N 35°13′02″E﻿ / ﻿31.772726547109°N 35.217279504812°E﻿ / 31.772726547109; 35.217279504812
  (למפת ירושלים מוגדלת) וילה חנא סלאמה(למפת ירושלים רגילה) וילה חנא סלאמה(למפת הרי ירושלים רגילה) וילה חנא סלאמה(למפת הרי ירושלים מוגדלת) וילה חנא סלאמה
 
וילה חנא סלאמה היא בית מגורים היסטורי בשכונת טלביה בירושלים, אשר שימש מעון זמני לראש הממשלה לשעבר יאיר לפיד בעת השיפוצים בבית אגיון, המעון הרשמי.
היסטוריה

הווילה נבנתה בשנת 1932 על ידי איש העסקים הערבי-נוצרי חנא (ג'ון) סלאמה, שהיה סוכן חברת המכוניות האמריקנית ג'נרל מוטורס בארץ ישראל משני עברי הירדן, והיה אחיו של קונסטנטין סלאמה שבנה את ביתו, וילה קונסטנטין סלאמה, בקצה השני של רחוב בלפור. אדריכל הבניין היה זולטן שמשון הרמט. הבניין במקור היה בית דו-קומתי, ולפי בקשתו של חנא סלאמה תוכנן הבית כשתי דירות נפרדות, כאשר במרכזה של כל קומה היה סלון גדול. בקומה העליונה התגוררה אשתו המוסלמית, ושם אירחה את חברותיה, כאשר חנא עצמו השתמש בחדר המגורים התחתון לאירוח חבריו בענייני עסקים, ובמרתף אכלס חנא את מכוניות הפאר האמריקאיות שייבא לישראל.
לאחר קום המדינה נטש סאלמה את ביתו ועבר להתגורר בביירות. המבנה הוגדר כשייך לנכסי נפקדים. תחילה שימש הבניין את הקונסוליה הטורקית, משם עבר לידי הקונסוליה האמריקאית ששיכנה בו את הנספח התרבותי שלה, ולאחר מכן שכנה במקום שגרירות גואטמלה. בשנת 1980 עברה השגרירות לתל אביב והבניין ננטש ונותר ריק ונעול, כרכוש האפוטרופוס על נכסי נפקדים. לאחר הפיכתו של הבית הסמוך, בית אגיון, למעונו הרשמי של ראש ממשלת ישראל, הפכה הוילה למקום התגוררותם של השומרים והמאבטחים של ראשי הממשלות לדורותיהם.
בסוף שנות השמונים נמכר הבניין לציון (יוסף) ברוך, איש עסקים ישראלי, המשכיר את המבנה למנהל הדיור הממשלתי. בשנת 2014 נוספו למבנה שלוש קומות.
עם כניסתו של יאיר לפיד לתפקיד ראש הממשלה, הוחלט להשתמש באחת הדירות שבמתחם כמעון זמני לראש הממשלה, משום שהמעון הרשמי נמצא בשיפוצים. המבנה נבחר בשל קרבתו הרבה לבית ראש הממשלה והימצאותו בתוך המתחם המאובטח ברחובות בלפור וסמולנסקין.
הערות שוליים

↑  סיור בטלביה, סיורים בירושלים, שכונת טלביה, לימודי ירושלים, טיולים בירושלים, קורסים בירושלים
↑  וילה עובדיה יוסף, כל העיר (ירושלים), 1 בספטמבר 1989
↑  בית ב-1.6 מליון דולר, חדשות, 23 בינואר 1989
↑  איתמר אייכנר, ליד המעון הרשמי: לפיד יתגורר במתחם מאובטח בבלפור, באתר ynet, 28 ביוני 2022
↑  נחשף: זה המקום בו יתגורר יאיר לפיד כראש ממשלה, באתר אייס, 28 ביוני 2022
וילה שבלי ג'מל

| --- | --- |

וילה שבלי ג'מל
 מידע כללי
 מיקום:  ירושלים 
 מדינה:  ישראל 
 
 קואורדינטות:  31°46′08″N 35°13′11″E﻿ / ﻿31.76901111°N 35.21965°E﻿ / 31.76901111; 35.21965
 he
 
וילה שבלי ג'מל הוא מבנה מפואר המצוי בשכונת טלביה בירושלים ברחוב מנה 6 ונחשב לאחד הבתים המרשימים שנבנו בשכונה בתקופת המנדט הבריטי.
וילת שבלי ג'מל נבנתה בשנות ה-30 של המאה ה-20 עבור משפחתו של שבלי ג'מל, ערבי נוצרי פרוטסטנטי. אחיו של שבלי התגוררו בסמיכות: אמין ג'מל התגורר בוילה אמין ג'מל ברחוב מנה 4 ואניס ג'מל התגורר בבית אניס ג'מל ברחוב אלקלעי. אבי המשפחה בנג'מין ג'מל התגורר בבית בנג'מין ג'מל שנמצא היום ברחוב חובבי ציון 24. שבלי, הבכור מבין האחים היה איש עסקים בתחום התיירות. את המבנה תכנן האדריכל היווני-אורתודוקסי יאני קורפיאטיס. משפחת ג'מל נמלטה מהשכונה בשנת 1948 בעקבות הלחימה בירושלים במלחמת העצמאות והמבנה הועבר לחזקתו של האפוטרופוס לנכסי נפקדים. משנות ה-70 של המאה ה-20 ועד לתחילת המאה ה-21 הבית היה מושכר להתאחדות עולי אמריקה וקנדה. המתחם נכלל בתוכניתו של האדריכל אמציה אהרן ובחלק מהמתחם נבנו בתי מגורים חדשים.
הווילה היא מבנה בן שלוש קומות מאבן אדמדמה, ולו שתי כניסות המובילות לאגפים נפרדים שבכל אחד דירה דו קומתית. בצד הכניסה נבנו שני מוסכים עבור מכוניותיהם של דיירי הבית. איכות הבנייה ניכרת בפרטי האבנים השונות מהם נבנה הבית.
ראו גם

בית אניס ג'מל
וילה אמין ג'מל
לקריאה נוספת

דוד קרויאנקר, שכונות ירושלים, טלביה, קטמון והמושבה היוונית, מכון ירושלים לחקר ישראל, כתר הוצאה לאור, 2002
ממשלת ישראל השלושים ושתיים

| --- | --- |
 
 ממשלת ישראל ה-32 בראשות בנימין נתניהו בבית נשיא המדינה שמעון פרס. יושבים מימין לשמאל: שמעון פרס ובנימין נתניהו. עומדים בשורה הראשונה, מימין לשמאל: זאב בנימין בגין, מזכיר הממשלה צבי האוזר, גדעון סער, יוסי פלד, שלום שמחון, ישראל כ"ץ, בנימין בן אליעזר, יובל שטייניץ, יעקב מרגי, גלעד ארדן, יצחק הרצוג, דניאל הרשקוביץ, דן מרידור, יולי אדלשטיין ומיכאל איתן.   עומדים בשורה השנייה, מימין לשמאל: עוזי לנדאו, אריאל אטיאס, סילבן שלום, אבישי ברוורמן, יצחק אהרונוביץ', משה יעלון, יעקב נאמן, לימור לבנת, אביגדור ליברמן, סופה לנדבר, אלי ישי, אהוד ברק, משולם נהרי, משה כחלון וסטס מיסז'ניקוב.
 מידע כללי
 31 במרץ 2009 – 18 במרץ 2013 (4 שנים)
 תחום שיפוט:  ישראל ישראל
 ראש ממשלה:  בנימין נתניהו
 מפלגה שולטת:  הליכוד
 סיעות הקבינט:  הליכוד, קדימה, ישראל ביתנו, העבודה, ש"ס, העצמאות, הבית היהודי
 מספר שרים:  30
 הקבינט הקודם:  ממשלת ישראל השלושים ואחת
 הקבינט הבא:  ממשלת ישראל השלושים ושלוש
 אתר רשמי
ממשלת ישראל השלושים ושתיים, המכונה גם ממשלת נתניהו השנייה, הייתה הממשלה של מדינת ישראל בראשותו של בנימין נתניהו, שהוקמה לאחר הבחירות לכנסת ה-18 והושבעה ב-31 במרץ 2009. הממשלה כיהנה עד 18 במרץ 2013, לאחר הבחירות לכנסת התשע עשרה. זו הממשלה השלישית - מאז קום המדינה, והראשונה - במשך שלושים השנים הקודמות לסיום כהונתה, אשר כיהנה לפחות ארבע שנים עבריות רצופות (למעשה מיום ו' בניסן ה'תשס"ט עד יום ז' בניסן ה'תשע"ג).
במקור, הבחירות היו אמורות להיערך ב-22 באוקטובר 2013 (י"ח בחשוון תשע"ד), אך הן הוקדמו בתשעה חודשים בעקבות חקיקת חוק פיזור הכנסת השמונה עשרה אותו יזמה הממשלה.
תוצאות הבחירות לכנסת השמונה עשרה

| מנדטים | מספר קולות | שם המפלגה | סימן | מושב | יו"ר הרשימה | שינוי  במנדטים | אחוז מכלל הקולות |
| --- | --- | --- | --- | --- | --- | --- | --- |
| 28 | 758,032 | קדימה | כן | אופוזיציה | ציפי לבני | 1- |  22.47  |
| 27 | 729,054 | הליכוד-אח"י | מחל | קואליציה | בנימין נתניהו | 15+ |  21.61  |
| 15 | 394,577 | ישראל ביתנו | ל | קואליציה | אביגדור ליברמן | 4+ |  11.70  |
| 13 | 334,900 | העבודה | אמת | קואליציה | אהוד ברק | 6- |  9.93  |
| 11 | 286,300 | התאחדות הספרדים העולמית שומרי תורה | שס | קואליציה | אלי ישי | 1- |  8.49  |
| 5 | 147,954 | יהדות התורה | ג | קואליציה | יעקב ליצמן | 1- |  4.39  |
| 4 | 113,954 | רע"ם-תע"ל | עם | אופוזיציה | אבראהים צרצור | 0 |  3.38  |
| 4 | 112,570 | האיחוד הלאומי | ט | אופוזיציה | יעקב כץ (כצל'ה) | 0 |  3.34  |
| 4 | 112,130 | חד"ש | ו | אופוזיציה | מוחמד ברכה | 1+ |  3.32  |
| 3 | 99,611 | התנועה החדשה מרצ | מרצ | אופוזיציה | חיים אורון | 2- |  2.95  |
| 3 | 96,765 | הבית היהודי | ב | קואליציה | דניאל הרשקוביץ | 0 |  2.87  |
| 3 | 83,739 | בל"ד | ד | אופוזיציה | ג'מאל זחאלקה | 0 |  2.48  |
הקמת הממשלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קדימה, בראשות ציפי לבני, קיבלה בבחירות 28 מנדטים והייתה לסיעה הגדולה בכנסת, אולם גוש הימין-חרדים התחזק משמעותית והגיע ל-65 חברי-כנסת, כשבראשו הליכוד עם 27 מנדטים. כמו כן, התבררה קריסת השמאל הישראלי: העבודה קיבלה 13 מושבים ומרצ נותרה עם 3 מנדטים בלבד. מפלגתו של אביגדור ליברמן, ישראל ביתנו, הפכה לסיעה השלישית בגודלה בכנסת עם 15 מושבים, ואילו הסיעות החרדיות נחלשו מעט – 11 מנדטים לש"ס וחמישה מנדטים ליהדות התורה. מפלגת הגמלאים, שזכתה בבחירות הקודמות ל-7 מנדטים, לא עברה את אחוז החסימה.
לאחר הבחירות, עם פרסום המדגמים, נאמו בנימין נתניהו, יו"ר הליכוד, אשר הפך לסיעה השנייה בגודלה, וציפי לבני. שניהם טענו לניצחון. כעשרה ימים לאחר הבחירות, הטיל הנשיא שמעון פרס את מלאכת הרכבת הממשלה על בנימין נתניהו. זאת לאחר ש-65 חברי כנסת המליצו בפני הנשיא על נתניהו כמי שראוי להטיל עליו את הרכבת הממשלה, לעומת 28 חברי כנסת (ממפלגתה בלבד), שהמליצו על ציפי לבני, ולאחר שמפלגת העבודה החליטה שלא להמליץ על אף אחד מחברי הכנסת.
ציוני דרך ומדיניות

הממשלה ה-32 כללה בראשית דרכה 30 שרים ו-9 סגני שרים, 8 בעלי תפקידים יותר מאשר הממשלה ה-31. הממשלה כללה 4 שרים בלי תיק ועוד מספר משרדים חדשים שהוקמו במיוחד כגון "המשרד לענייני מודיעין" ו"משרד ההסברה והתפוצות". במספר שריה, ממשלה זו היא הגדולה ביותר שהוקמה בישראל עד אז (הממשלה ה-35 גדולה ממנה).
ב-17 בינואר 2011 פרשה מפלגת העבודה מהקואליציה והשרים בנימין בן אליעזר, יצחק הרצוג ואבישי ברוורמן התפטרו. סיעת העצמאות שהתפצלה ממפלגת העבודה נשארה בקואליציה ומטעמה התמנו סגני השרים מתן וילנאי ואורית נוקד לשרים. בכך מנתה הממשלה 29 שרים ו-7 סגני שרים.
ב-8 במאי 2012 התרחבה הקואליציה, עם הצטרפותה של מפלגת קדימה בראשות שאול מופז, וכחודשיים לאחר מכן, ב-17 ביולי 2012, פרשה המפלגה מן הממשלה וחזרה לספסלי האופוזיציה.
ציוני דרך ומדיניות > קווי היסוד

קווי יסוד של ממשלת ישראל ה-32:
הממשלה תפעל באופן אקטיבי כדי לבצר את הביטחון הלאומי ולהקנות ביטחון אישי לאזרחיה, תוך מאבק נחרץ ונחוש באלימות ובטרור.
הממשלה תקדם את התהליך המדיני ותפעל לקידום השלום עם כל שכנינו תוך שמירת האינטרסים הביטחוניים, ההיסטוריים והלאומיים של ישראל.
הממשלה תקדם תוכנית להתמודדות עם המשבר הכלכלי ותפעל ליצירת התנאים הכלכליים שיאפשרו צמיחה בת קיימא, וכן יצירה ושמירה על מקומות העבודה במשק.
הממשלה תחתור לצדק חברתי על ידי צמצום הפערים החברתיים ומאבק בלתי מתפשר בעוני באמצעות חינוך, תעסוקה והגברת הסיוע לשכבות החלשות באוכלוסייה.
הממשלה תעמיד את נושא העלייה והקליטה בראש מעייניה ותפעל בנחרצות להגברת העלייה מכל מדינות תבל.
הממשלה תעמיד את החינוך במרכז סדר העדיפות הלאומי ותפעל לקידום רפורמות במערכת החינוך.
הממשלה תשמור על צביונה ומורשתה היהודי של המדינה, ובד בבד תכבד את הדתות והמסורות של בני הדתות האחרות במדינה, בהתאם לערכי מגילת העצמאות.
הממשלה תפעל לקידום רפורמות ממשליות לשיפור היציבות והמשילות.
הממשלה תפעל לביצור שלטון החוק בישראל.
הממשלה תפעל להגנה על איכות הסביבה בישראל, לשיפור איכות החיים של תושבי המדינה ולהשתתפות ישראל בתרומה למאמץ הגלובלי בנושאי אקלים.
ציוני דרך ומדיניות > אירועים מרכזיים

לקראת סוף 2009 החליטה הממשלה על הקפאת הבנייה בהתנחלויות ל-10 חודשים, בתגובה ללחץ אמריקאי וסירובה של הרשות הפלסטינית להיכנס למשא ומתן עם מדינת ישראל כל עוד לא תופסק הבנייה בשטחים. למרות זאת, נתניהו לא הפסיק את הבנייה בירושלים (כולל במזרח ירושלים) והדבר גרם למספר התנגשויות עם הממשל האמריקאי בראשותו של ברק אובמה.
ב-3 בנובמבר 2009 עצר חיל הים את אוניית המשא פרנקופ ומצא עליה כמות גדולה של כלי נשק ותחמושת שהעבירה איראן לחזבאללה.
ב-19 בינואר 2010 בוצעה התנקשות בחייו של מחמוד אל-מבחוח, בכיר בחמאס, שנמצא מת בחדרו שבמלון בדובאי. החמאס, משטרת דובאי ורוב ממשלות העולם ייחסו את ההתנקשות למוסד הישראלי.
ב-10 במאי 2010 ישראל הוזמנה להצטרף לארגון ה-OECD, והפכה לחברה מלאה בארגון ב-7 בספטמבר 2010.
ב-31 במאי 2010 השתלט חיל הים של צה"ל על אוניות שנטלו חלק במשט לעזה שנועד לשבור את הסגר על רצועת עזה. ההשתלטות על אחת האוניות, המאווי מרמרה הטורקית, לוותה בעימות אלים בין חיילי שייטת 13 לבין פעילים אלימים שהסתיים ב-9 פעילים הרוגים. יחסי טורקיה–ישראל התדרדרו באופן ניכר בעקבות המשט.
בספטמבר 2010 התנהל משא ומתן ישיר בין ישראל לפלסטינים בוושינגטון ובשארם א-שייח'. לקראת השיחות הוקפאה הבנייה בהתנחלויות למשך עשרה חודשים. עם תום ההקפאה, ב-26 בספטמבר, פרשו הפלסטינים מן השיחות.
ב-17 בינואר 2011 הודיעו אהוד ברק וארבעה חברי כנסת נוספים (מתן וילנאי, עינת וילף, אורית נוקד ושלום שמחון) במכתב לחברי מפלגת העבודה על פרישתם מהמפלגה והקמת סיעה עצמאית בשם "העצמאות". ועדת הכנסת אישרה את המהלך. בתגובה למהלך, השרים יצחק הרצוג, אבישי ברוורמן ובנימין בן אליעזר הודיעו על התפטרותם מהממשלה.
שנת 2011 התאפיינה בהוצאה לפועל של רפורמות רבות במגוון תחומים, אשר העיקריות שבהן: הרפורמה במערכת החינוך, הרפורמה במינהל מקרקעי ישראל, הרפורמה במיסוי הגז, הרפורמה בשוק הסלולר והרפורמה בבריאות השיניים לילדים.
באוקטובר 2011 אושרה העסקה לשחרורו של גלעד שליט תמורת שחרור למעלה מאלף אסירים ביטחוניים, בהם רבים אשר הורשעו ברצח.
ב-8 במאי 2012 עברה בכנסת בקריאה ראשונה הצעת חוק מטעם הממשלה לפיזור הכנסת, אך לאחר מכן, עוד באותו היום, נחתם הסכם בין הליכוד לקדימה על כניסת "קדימה" לקואליציה, דבר שייתר את הצעת החוק לפיזור הכנסת. בהסכם נקבע בין השאר שהממשלה תיזום חוק לשינוי שיטת הממשל ויו"ר קדימה, שאול מופז, יתמנה לשר.
אולם, ב-17 ביולי 2012, עשרה שבועות לאחר כניסתה לקואליציה, הודיע יו"ר מפלגת "קדימה" שאול מופז על פרישת סיעתו מהקואליציה, בטענה שסיעתו לא הגיעה להסדר עם ראש הממשלה לגבי חוק שירות חובה לחרדים.
ב-13 באוגוסט 2012 נענה אבי דיכטר, עד אז חבר הכנסת בסיעת קדימה אשר באופוזיציה, לבקשת ראש הממשלה להצטרף אל הממשלה כשר להגנת העורף. זאת במקום מתן וילנאי, אשר נבחר לכהן כשגריר ישראל בסין. ב-16 באוגוסט התפטר דיכטר מהכנסת והושבע לשר. את מקומו בכנסת תפס אחמד דבאח.
ציוני דרך ומדיניות > אירועים עיקריים

פרשת המרמרה
השרפה בכרמל
הקפאת הבנייה ביהודה ושומרון
המחאה החברתית
מבצע ארבעת המינים
מתקפת הטרור בדרום ישראל
תקיפת שגרירות ישראל בקהיר
מבצע עמוד ענן
ציוני דרך ומדיניות > פעולות עיקריות

חתימה על הסכם שכר חדש מול ארגון המורים, על ידי שר החינוך גדעון סער.
הקמת ועדת ששינסקי לבחינת המיסוי על גז ונפט, קבלת מסקנותיה והעברתן כחוק בכנסת, על ידי שר האוצר, יובל שטייניץ.
פתיחת תדרי הסלולר לשתי חברות נוספות – הוט מובייל וגולן טלקום, תוך מתן אישורים גם למפעיל סלולר וירטואלי להגברת התחרות בשוק הסלולר. המהלך הובל על ידי שר התקשורת משה כחלון.
המשך ההשקעה בפיתוח תשתיות תחבורה וקידום תוכנית החומש לרכבת ישראל, על ידי שר התחבורה ישראל כץ.
בניית גדר הגבול ישראל-מצרים
מבצע כנפי יונה
ביצוע הרפורמה בתחבורה הציבורית בגוש דן
הקמת הוועדה לקידום השוויון בנטל
הרפורמה בחוק התכנון והבנייה, שמטרתה לקצר את הליכי האישור של תוכניות בניה.
בעקבות לקחי השריפה בכרמל הוקמה יחידת הכיבוי האווירי.
מכללת אריאל הוכרזה כאוניברסיטה.
סיעות הקואליציה

| סיעה | סיעה | מושבים בכנסת | שרים בממשלה | סגני שרים | משרדי השרים | משרדי סגני השרים | כניסה לממשלה | יציאה מן הממשלה |
| --- | --- | --- | --- | --- | --- | --- | --- | --- |
|  | הליכוד | 27 | 15 | 4 | משרד ראש הממשלה, משרד החינוך, המשרד לנושאים אסטרטגיים, משרד האוצר, משרד התקשורת, המשרד להגנת הסביבה, משרד התרבות והספורט, משרד התחבורה, משרד הבריאות, משרד ההסברה והתפוצות, המשרד לפיתוח הנגב והגליל, המשרד לאזרחים ותיקים, המשרד לשיתוף פעולה אזורי, המשרד לענייני מודיעין, משרד הרווחה והשירותים החברתיים, משרד החוץ ו-3 שרים בלי תיק | משרד ראש הממשלה, המשרד לאזרחים ותיקים, המשרד לפיתוח הנגב והגליל | 31 במרץ 2009 | 18 במרץ 2013 |
|  | ישראל ביתנו | 15 | 5 | 1 | משרד החוץ, משרד האנרגיה והמים, המשרד לקליטת עלייה, משרד התיירות והמשרד לביטחון הפנים | משרד החוץ | 31 במרץ 2009 | 18 במרץ 2013 |
|  | העבודה | 13 | 5 | 3 | משרד הביטחון, משרד התעשייה, המסחר והתעסוקה, משרד הרווחה והשירותים החברתיים, משרד החקלאות ושר בלי תיק | משרד הביטחון, משרד התעשייה, המסחר והתעסוקה | 31 במרץ 2009 | 17 בינואר 2011 |
|  | ש"ס | 11 | 4 | 1 | משרד הפנים, משרד הבינוי והשיכון, משרד לשירותי דת ושר בלי תיק | משרד האוצר | 31 במרץ 2009 | 18 במרץ 2013 |
|  | יהדות התורה | 5 | 0 | 2 | — | משרד הבריאות,משרד החינוך | 31 במרץ 2009 | 18 במרץ 2013 |
|  | הבית היהודי | 3 | 1 | 0 | משרד המדע והטכנולוגיה | — | 31 במרץ 2009 | 18 במרץ 2013 |
|  | העצמאות | 5 | 4 | 0 | משרד הביטחון, משרד התעשייה, המסחר והתעסוקה, משרד החקלאות והמשרד להגנת העורף | — | 17 בינואר 2011 | 18 במרץ 2013 |
|  | קדימה | 28 | 1 | 0 | המשנה לראש הממשלה | — | 8 במאי 2012 | 17 ביולי 2012 |
74 ח"כים לפני פרישת סיעת העבודה; פלג שלה, סיעת העצמאות, נשאר בקואליציה (31 במרץ 2009 – 17 בינואר 2011).
66 ח"כים עד להצטרפות סיעת קדימה (17 בינואר 2011 - 8 במאי 2012).
94 ח"כים בזמן חברות סיעת קדימה בקואליציה (8 במאי 2012 - 17 ביולי 2012).
66 ח"כים לאחר פרישת סיעת קדימה (17 ביולי 2012 – 18 במרץ 2013).
הרכב הממשלה

עם כינונה, כללה הממשלה 30 שרים. בינואר 2011, התפלגה מפלגת העצמאות ממפלגת העבודה, שלושה שרים ממפלגת העבודה עזבו את הממשלה ושני שרים של עצמאות הצטרפו אליה. בין מאי ליולי 2012 הצטרף שאול מופז לממשלה שחזרה למנות 30 שרים. בספטמבר ובדצמבר 2012 התפטרו יוסי פלד ואביגדור ליברמן ומספר השרים ירד ל-27.
בממשלה זו כיהנו לראשונה 12 שרים חדשים - יובל שטייניץ, גלעד ארדן, גדעון סער, דניאל הרשקוביץ, משה יעלון, סופה לנדבר, יעקב מרגי, משה כחלון, סטס מיסז'ניקוב, אבישי ברוורמן, יוסי פלד ואורית נוקד.
22 שרים כיהנו בעבר בממשלה - בנימין נתניהו, עוזי לנדאו, אהוד ברק, יצחק אהרונוביץ', אריאל אטיאס, מתן וילנאי, יולי אדלשטיין, אביגדור ליברמן, שלום שמחון, דן מרידור, יעקב נאמן, סילבן שלום, אלי ישי, יצחק הרצוג, ישראל כ"ץ, בנימין בן אליעזר, לימור לבנת, מיכאל איתן, זאב בנימין בגין, משולם נהרי, שאול מופז ואבי דיכטר.
הרכב הממשלה > חילופי שרים וסגני שרים

| תפקיד | השר / סגן השר היוצא> שם | השר / סגן השר היוצא> מפלגה | השר / סגן השר היוצא> מפלגה | השר / סגן השר היוצא> סיום כהונה | עילת סיום התפקיד | השר / סגן השר הנכנס> שם | השר / סגן השר הנכנס> מפלגה | השר / סגן השר הנכנס> מפלגה | השר / סגן השר הנכנס> תחילת כהונה |
| --- | --- | --- | --- | --- | --- | --- | --- | --- | --- |
| שר הרווחה והשירותים החברתיים | יצחק הרצוג |  | העבודה | 19 בינואר 2011 | פרישת הסיעה מהקואליציה | משה כחלון |  | הליכוד | 19 בינואר 2011 |
| שר התעשייה, המסחר והתעסוקה | בנימין בן אליעזר |  | העבודה | 19 בינואר 2011 | פרישת הסיעה מהקואליציה | שלום שמחון |  | העצמאות | 19 בינואר 2011 |
| השר לענייני מיעוטים | אבישי ברוורמן |  | העבודה | 19 בינואר 2011 | פרישת הסיעה מהקואליציה | שלום שמחון |  | העצמאות | 19 בינואר 2011 |
| שר החקלאות ופיתוח הכפר | שלום שמחון |  | העצמאות | 19 בינואר 2011 | מונה לשר התעשייה, המסחר והתעסוקה | אורית נוקד |  | העצמאות | 19 בינואר 2011 |
| סגן שר הביטחון | מתן וילנאי |  | העצמאות | 19 בינואר 2011 | מונה לשר להגנת העורף | לא מונה מחליף | לא מונה מחליף | לא מונה מחליף | לא מונה מחליף |
| סגנית שר התעשייה, המסחר והתעסוקה | אורית נוקד |  | העצמאות | 19 בינואר 2011 | מונתה לשרת החקלאות | לא מונה מחליף | לא מונה מחליף | לא מונה מחליף | לא מונה מחליף |
| סגן שר החינוך | מאיר פרוש |  | יהדות התורה | 6 בפברואר 2011 | התפטר במסגרת הסכם רוטציה | מנחם אליעזר מוזס |  | יהדות התורה | 9 בפברואר 2011 |
| המשנה לראש הממשלה | שאול מופז |  | קדימה | 19 ביולי 2012 | פרישת הסיעה מהקואליציה | לא מונה מחליף | לא מונה מחליף | לא מונה מחליף | לא מונה מחליף |
| השר להגנת העורף | מתן וילנאי |  | העצמאות | 15 באוגוסט 2012 | מונה לשגריר ישראל בסין | אבי דיכטר |  | הליכוד (לא ח"כ) | 16 באוגוסט 2012 |
| שר ללא תיק | יוסי פלד |  | הליכוד | 27 בספטמבר 2012 | מונה ליושב ראש חברת קו צינור אילת אשקלון | לא מונה מחליף | לא מונה מחליף | לא מונה מחליף | לא מונה מחליף |
| שר החוץ | אביגדור ליברמן |  | ישראל ביתנו | 18 בדצמבר 2012 | התפטר עקב הגשת כתב אישום נגדו | בנימין נתניהו |  | הליכוד | 18 בדצמבר 2012 |
| סגן שר החוץ | דני אילון |  | ישראל ביתנו | 5 בפברואר 2013 | לא נבחרו לכנסת ה-19 | לא מונה מחליף | לא מונה מחליף | לא מונה מחליף | לא מונה מחליף |
| סגן השר לפיתוח הנגב והגליל | איוב קרא |  | הליכוד | 5 בפברואר 2013 | לא נבחרו לכנסת ה-19 | לא מונה מחליף | לא מונה מחליף | לא מונה מחליף | לא מונה מחליף |
| סגנית השר לאזרחים ותיקים | לאה נס |  | הליכוד | 5 בפברואר 2013 | לא נבחרו לכנסת ה-19 | לא מונה מחליף | לא מונה מחליף | לא מונה מחליף | לא מונה מחליף |
| שר ההסברה והתפצות | יולי אדלשטיין |  | הליכוד | 17 במרץ 2013 | התפטר לקראת התמודדותו על תפקיד יו"ר הכנסת | לא מונה מחליף | לא מונה מחליף | לא מונה מחליף | לא מונה מחליף |
ביאורים

↑  בהמשך הקדנציה של הכנסת ה-18 החליף אותה שאול מופז בראשות המפלגה.
↑  לליכוד היו בכנסת היוצאת 12 מנדטים. מפלגת אח"י, לה היו 2 מנדטים במסגרת רשימת איחוד לאומי-מפד"ל, הצטרפה לליכוד לפני הבחירות ונציגיה הוצבו במקומות לא ריאליים ברשימה המשותפת.
↑  בכנסת הקודמת היו למפלגות מולדת ותקומה 4 מנדטים במסגרת רשימת איחוד לאומי-מפד"ל.
↑  בכנסת ה-17 היו למפד"ל, המרכיב העיקרי בגוף החדש שנקרא "הבית היהודי", 3 מנדטים במסגרת רשימת איחוד לאומי-מפד"ל.
↑  סגן שר במעמד שר
↑  יעקב ליצמן ששימש כסגן שר הבריאות, כיהן כשר הבריאות בפועל.
↑  כיהנו עוד מספר משנים לראש הממשלה בתפקיד שר ביצועי
↑  כיהן כשר בלי תיק
הערות שוליים

↑  אמנון מרנדה, הכנסת אישרה: ממשלת נתניהו יצאה לדרך, באתר ynet, 1 באפריל 2009
↑  חוק התפזרות הכנסת השמונה עשרה, התשע"ג-2012, ס"ח 2383 מ-16 באוקטובר 2012
↑  קווי היסוד של הממשלה ה-32, באתר משרד ראש הממשלה
↑  יונתן גולן, הבנייה הוקפאה, וגם הפיצוי לעסקים ולתושבים, באתר ynet, 12 בספטמבר 2010
↑  מוטי בסוק, לאחר 15 שנות מאמץ: ישראל התקבלה ל-OECD; שטייניץ: "תעודת כבוד למשק הישראלי", באתר TheMarker‏, 10 במאי 2010
↑  Israel's accession to the OECD
↑  דן אבן ויובל אזולאי, המשט לעזה | המרמרה הגיעה לאשדוד, הפעילים הורדו מהסיפון, באתר הארץ, 31 במאי 2010
↑  טורקיה מזהירה מפני "תוצאות חמורות שלא ניתן לשער את סופן", באתר ‏מאקו‏, 31 במאי 2010
↑  אטילה שומפלבי, אהוד ברק כתב: נמשיך את מסורת מפא"י, באתר ynet, 17 בינואר 2011
↑  יהונתן ליס, השרים יצחק הרצוג, בנימין בן אליעזר ואבישי ברוורמן הודיעו על התפטרותם מהממשלה, באתר הארץ, 17 בינואר 2011
↑  תומר אביטל ושי פאוזנר, נתניהו הציג את הרפורמה במינהל: "אם נתניע אותה נוציא את המדינה ממשבר הדיור", באתר כלכליסט, 18 במאי 2011
↑  מהפכת הסלולר: אושרה רפורמת הסמארטפונים, באתר ישראל היום, 30 ביולי 2012
↑  רוני לינדר, הממשלה אישרה את הרחבת טיפולי השיניים שבסל לילדים עד גיל 12, באתר TheMarker‏, 17 ביוני 2012
↑  אטילה שומפלבי, עסקת גלעד שליט אושרה: "מחכים לחבק אותו", באתר ynet, 12 באוקטובר 2011
↑  הצעת חוק התפזרות הכנסת השמונה עשרה, התשע"ב-2012, ה"ח הממשלה 685, מיום 7 במאי 2012 (הקישור אינו פעיל, 7.7.2020)
↑  אטילה שומפלבי ומורן אזולאי, נתניהו הדהים: אין בחירות, אחדות עם מופז וקדימה, באתר ynet, 8 במאי 2012
↑  יהונתן ליס, יו"ר קדימה מופז הודיע על פרישת מפלגתו מהממשלה, באתר הארץ, 17 ביולי 2012
↑  ח"כ אבי דיכטר ימונה לשר להגנת העורף, באתר ‏מאקו‏, 14 באוגוסט 2012
↑  מורן אזולאי, הפוקד דבאח יחליף את דיכטר: "לא קבלן קולות", באתר ynet, 14 באוגוסט 2012
↑  רנית נחום-הלוי, הממשלה אישרה את הרפורמה לחוק התכנון והבנייה, באתר TheMarker‏, 14 במרץ 2010
שרי הממשלה השלושים ושתיים במהלך ישיבת ממשלה חגיגית.
סופיה בוש

| --- | --- |

בוש, 2017
 לידה:  8 ביולי 1982 (בת 42) פסדינה, קליפורניה, ארצות הברית 
 שם לידה:  Jennifer Anna Bush
 מדינה:  ארצות הברית ארצות הברית
 תקופת הפעילות:  מ-2002 
 עיסוק:  שחקנית, מדבבת, מפיקה, אקטיביסטית
 מקום לימודים:  בית הספר לתקשורת ועיתונות ע"ש אננברג של אוניברסיטת דרום קליפורניה  בית ספר לאמנויות הבמה של אוניברסיטת דרום קליפורניה 
 בן זוג:  צ'אד מייקל מארי (2005–2006)  גראנט יוז (2022–2023)
 בת זוג:  אשלין האריס(אנ') (2023–הווה)
 http://www.sophiabush.com/
 פרופיל ב-IMDb
 
סופיה אנה בוש (באנגלית: Sophia Anna Bush; נולדה ב-8 ביולי 1982) היא שחקנית, מדבבת, מפיקה ואקטיביסטית אמריקאית. היא נודעת בעיקר בזכות תפקידה בתור ברוק דייוויס בסדרת הנעורים של רשת The CW "מגרש ביתי" (2003–2012). מוכרת גם בשל תפקידיה בסרטים, כגון "ג'ון טאקר מה זה גמור" (2006) ו"הטרמפיסט" (2007). מאוחר יותר, הופיעה בתפקיד נשי מרכזי בסדרת הדרמה-המשטרתית של רשת NBC "שיקגו PD‏" (2014–2017) כבלשית ארין לינדסי, וכמו-כן בסדרות ספין-אוף באותה הדמות.